section_heading: Radnja
paragraph_text: Uz osjećaj zahvalnosti i na krilima pobjede, konzul Judu odvodi u Rim gdje od cara Tiberija prima palicu pobjede. Nakon što ga car priupita za čovjeka koji se s njim dovezao u Rim, Kvinto ga zamoli da porazgovaraju o njegovu slučaju jer smatra da je osuđen nevin čovjek. Car ga uskoro obavještava da su Senat i rimski narod plemenito odlučili, kao nagradu za pobjedu, Kvintu predati Judu kao roba te da mu je s njime činiti što ga volja. Kvinto Arije odlučuje ga posvojiti te Juda dobiva ime Kvinto Arije mlađi. Uz novo ime dobiva i konzulov prsten pečatnjak. Dobivši novog i moćnog oca, Juda ponovno postaje imućan i cijenjen, a upoznaje i Poncija Pilata, starog Arijeva prijatelja, i budućeg upravitelja Judeje koji se grozi odlaska u "tu divljinu".